Szolnokon tart fesztivált a párt, nappal közéleti programokkal, este koncertekkel.

Generációs háború nincs, de a vidék nem érti a városi hőbörgést

Nyitás Fesztivál címmel tart háromnapos fesztivált július 20-23 között Szolnokon a Momentum. „A politikát nem csak öltönyben lehet a Parlamentben csinálni, mivel a politika közös ügyeink megbeszélését és megoldását jelenti” – írják közleményükben.

A rendezvényen nappal kerekasztal-beszélgetéseket, előadásokat, kulturális programokat tartanak, este pedig koncertek lesznek – mások mellett a Wellhello, az Ivan & the Parazol, a Soerii & Poolek, az Anima Sound System, a Fran Palermo, a Middlemist Red, a Bermuda, Copy Con és a Monsters of Rap lép fel.

A fesztivál három napját három téma határozza meg: az első napon a rendszerváltás óta megoldatlan rendszerszintű problémákkal foglalkoznak, a második napon azzal, hogyan kerül vissza Magyarország az európai útra, a harmadik napon pedig a 21. századi kihívásokkal és lehetőségekkel.